title: Decizia Consiliului din 30 noiembrie 2006 privind acordarea unui ajutor financiar excepțional din partea Comunității pentru Kosovo

text:
Anunţ juridic important

|

32006D0880

Jurnalul Oficial L 339 , 06/12/2006 p. 0036 - 0038

		20061130Decizia Consiliuluidin 30 noiembrie 2006privind acordarea unui ajutor financiar excepțional din partea Comunității pentru Kosovo(2006/880/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 308,având în vedere propunerea Comisiei,având în vedere avizul Parlamentului European [1],întrucât:(1) Consiliul de Securitate al Organizației Națiunilor Unite adoptă, la 10 iunie 1999, Rezoluția 1244 (1999), care menționează, în așteptarea unei soluționări finale, promovarea într-o mare măsură a autonomiei și autoguvernării provinciei Kosovo în cadrul fostei Republici Federale a Iugoslaviei.(2) Comunitatea internațională a trimis în Kosovo, pe baza Rezoluției 1244, o forță internațională de securitate (KFOR) și a instituit o administrație civilă provizorie, Misiunea Interimară a Organizației Națiunilor Unite în Kosovo (MINUK). MINUK își definește acțiunea în jurul a patru "piloni", dintre care al patrulea, destinat reconstrucției și dezvoltării economice, este finanțat de către Uniunea Europeană. MINUK a făcut progrese substanțiale, în special în cadrul acestui al patrulea pilon, în ceea ce privește punerea în aplicare a unui cadru instituțional, juridic și de elaborare a unor politici care să fie propice dezvoltării unei economii sănătoase, bazată pe principiile pieței.(3) De la crearea sa, MINUK a transferat unele domenii de competență, deloc neglijabile, instituțiilor provizorii de administrație autonomă, denumite în continuare "IPAP". În special, responsabilitatea bugetului a fost încredințată Ministerului Economiei și Finanțelor din cadrul IPAP, reprezentantul special al Secretarului General al Organizației Națiunilor Unite păstrând totodată competența de a aproba sau nu bugetul în ultimă instanță.(4) La 24 octombrie 2005, Consiliul de Securitate al Organizației Națiunilor Unite a subscris la propunerea Secretarului General de a lansa procesul politic care trebuie să conducă la stabilirea statutului viitor al provinciei Kosovo.(5) Autoritățile din Kosovo abilitate să primească ajutorul din partea Comunității și a căror responsabilitate este să hotărască împreună cu aceasta și să îndeplinească condițiile economice și financiare cărora li se subordonează acest ajutor sunt, prin urmare, MINUK și IPAP sau, în cazul în care statutul provinciei Kosovo va fi hotărât, instituția sau instituțiile desemnată(e) să-și asume aceste sarcini și responsabilități.(6) În cadrul procesului de stabilizare și asociere care guvernează relațiile Uniunii Europene cu regiunea respectivă, este de dorit ca eforturile de stabilizare politică și economică din Kosovo să fie susținute pentru ca acesta să evolueze spre o relație de cooperare deplină cu Comunitatea, materializându-și viitorul european.(7) Comunitatea a mai considerat, în trecut, drept oportună contribuția la reducerea constrângerilor financiare cu care se confrunta Kosovo în circumstanțe deosebit de dificile, acordându-i, prin Decizia 2000/140/CE din 14 februarie 2000 privind acordarea unui ajutor financiar excepțional din partea Comunității pentru Kosovo [2] și prin Decizia 2001/511/CE din 27 iunie 2001 privind acordarea unui nou ajutor financiar excepțional pentru Kosovo [3], un sprijin de 35 milioane EUR și de 30 milioane EUR în 2000 și, respectiv, în 2001. Ultima plată în baza acestui ajutor a fost efectuată în decembrie 2002.(8) Acest ajutor financiar excepțional completează alte programe comunitare de ajutor financiar pentru Balcanii de Vest.(9) În noiembrie 2005, autoritățile din Kosovo au ajuns la un acord cu Fondul Monetar Internațional (FMI) asupra unei scrisori de intenție, precum și a unui memorandum de politici economice și financiare care elaborau un cadru bugetar pentru anul 2006, incluzând, de asemenea, și orientări pe termen mediu. La începutul lunii martie 2006, autoritățile din Kosovo au finalizat pregătirea cadrului propriu de cheltuieli pe termen mediu (CCTM). CCTM identifică nevoile de finanțare bugetare și extrabugetare în perioada 2006-2008. În consecință, se estimează că, până la sfârșitul anului 2007, va fi necesar un sprijin bugetar exterior de aproximativ 81 milioane EUR, și anume 14 milioane EUR în 2006 și 67 milioane EUR în 2007.(10) Cu toate că activitatea economică a fost reluată după conflict, Kosovo continuă să sufere de pe urma unui nivel scăzut de dezvoltare economică. Kosovo nu este în măsură să facă împrumuturi, nici pe plan intern, nici din străinătate. În cadrul statutului său actual, Kosovo nu poate solicita aderarea la instituțiile financiare internaționale. Prin urmare, nu poate beneficia de sprijin sub forma unor împrumuturi aferente programelor acestor instituții.(11) Având în vedere dispozițiile actuale ale Rezoluției 1244 a Consiliului de Securitate al Organizației Națiunilor Unite și ținând seama de nivelul de dezvoltare economică relativ scăzut al provinciei Kosovo și de situația precară a finanțelor sale publice și a conturilor externe, acordarea unui ajutor financiar al Comunității sub forma unei donații, în legătură cu alți donatori, rămâne forma adecvată de sprijin.(12) Acest ajutor va juca un rol crucial prin faptul că va permite realizarea joncțiunii până la soluționarea chestiunii statutului provinciei Kosovo. Ajutorul nu va depinde de noile aranjamente în domeniu și nu va împiedica sprijinul comunitar și internațional suplimentar care va fi, probabil, necesar odată cu rezolvarea acestei chestiuni a statutului, după 2007.(13) Decontarea prezentului ajutor nu aduce atingere prerogativelor autorității bugetare.(14) Acest ajutor financiar ar trebui să fie oferit după ce s-a efectuat verificarea posibilității îndeplinirii condițiilor economice și financiare care vor fi stabilite cu acordul autorităților din Kosovo, odată cu aprobarea prezentei decizii.(15) În vederea asigurării unei protecții eficiente a intereselor financiare ale Comunității în legătură cu prezentul ajutor financiar, este necesar să se prevadă adoptarea de către Kosovo a unor măsuri care să permită prevenirea și combaterea fraudei și a altor nereguli care ar putea să apară în legătură cu acest ajutor, precum și efectuarea unor controale de către Comisie și a unor audituri de către Curtea de Conturi.(16) Acest ajutor ar trebui să fie administrat de către Comisie, în concertare cu Comitetul Economic și Financiar.(17) Tratatul nu prevede, pentru adoptarea prezentei decizii, alte competențe în afara celor de la articolul 308,DECIDE:Articolul 1(1) Comunitatea acordă provinciei Kosovo un ajutor financiar excepțional sub forma unei donații în sumă maximă de 50 milioane EUR, în vederea unei îmbunătățiri a situației financiare a acesteia, pentru a sprijini instituirea unui cadru economic și bugetar solid, a contribui la menținerea și consolidarea funcțiilor administrative esențiale și a răspunde nevoilor de investiții publice.(2) Acest ajutor financiar al Comunității este administrat de către Comisie, în strânsă concertare cu Comitetul Economic și Financiar și într-un mod compatibil cu orice acord sau înțelegere încheiat(ă) între FMI și autoritățile din Kosovo.(3) Ajutorul financiar al Comunității este disponibil pentru doi ani, începând cu prima zi următoare datei intrării în vigoare a memorandumului de înțelegere prevăzut la articolul 2 alineatul (1). Cu toate acestea, în cazul în care circumstanțele impun acest lucru, Comisia, după consultarea Comitetului Economic și Financiar, poate decide prelungirea acestei perioade cu cel mult un an.Articolul 2(1) Comisia este autorizată să hotărască, împreună cu autoritățile din Kosovo, după consultarea Comitetului Economic și Financiar, condițiile de politică economică și financiară aferente prezentului ajutor, care vor fi definite într-un memorandum de înțelegere. Aceste condiții sunt conforme cu acordurile sau înțelegerile prevăzute la articolul 1 alineatul (2).(2) Înainte de a pune efectiv în aplicare asistența comunitară, Comisia verifică fiabilitatea circuitelor financiare și a procedurilor administrative ale provinciei Kosovo, precum și a mecanismelor interne și externe de control care sunt implicate în acest tip de ajutor.(3) Comisia verifică periodic, în colaborare cu Comitetul Economic și Financiar și în coordonare cu FMI, dacă politicile economice ale provinciei Kosovo sunt conforme cu obiectivele ajutorului și dacă sunt îndeplinite condițiile de politică economică și condițiile financiare convenite.Articolul 3(1) Comisia pune la dispoziția provinciei Kosovo aceste fonduri în două sau, după caz, în trei tranșe. Prima tranșă este vărsată după intrarea în vigoare a memorandumului de înțelegere prevăzut la articolul 2 alineatul (1) și cu condiția ca verificarea menționată la articolul 2 alineatul (2) să fi fost satisfăcătoare.(2) Cea de-a doua și orice altă tranșă sunt vărsate în măsura în care au fost respectate condițiile financiare și de politică economică prevăzute la articolul 2 alineatul (1), au fost înregistrate progrese satisfăcătoare în ceea ce privește condițiile stabilite în memorandumul de înțelegere prevăzut la articolul 2 alineatul (1) și cel mai devreme la trei luni de la decontarea tranșei anterioare.(3) Fondurile sunt plătite Ministerului Economiei și Finanțelor din cadrul IPAP sau, în cazul în care va fi decis viitorul statut al provinciei Kosovo, instituției desemnate pentru a-și asuma sarcinile și responsabilitățile acesteia, exclusiv în vederea acoperirii nevoilor de finanțare bugetară a provinciei.Articolul 4Punerea în aplicare a acestui ajutor respectă dispozițiile Regulamentului (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene [4], precum și normele de aplicare. Memorandumul de înțelegere prevăzut la articolul 2 alineatul (1) dispune în special adoptarea de către Kosovo a măsurilor corespunzătoare pentru prevenirea și combaterea fraudei, a corupției și a oricăror alte nereguli în legătură cu prezentul ajutor. De asemenea, memorandumul de înțelegere prevede efectuarea de controale de către Comisie, în special Oficiul European de Luptă Antifraudă (OLAF), inclusiv sub formă de verificări și inspecții la fața locului, precum și a unor audituri de către Curtea de Conturi și de către auditori independenți, după caz, realizate la fața locului.Articolul 5Cel puțin o dată pe an, înainte de 15 septembrie, Comisia adresează Parlamentului European și Consiliului un raport care cuprinde o evaluare a punerii în aplicare a prezentei decizii în cursul anului anterior.Articolul 6Prezenta decizie intră în vigoare la data publicării în Jurnalul Oficial al Uniunii Europene.Adoptată la Bruxelles, 30 noiembrie 2006.Pentru ConsiliuPreședinteleL. Hyssälä[1] Aviz adoptat la 12 octombrie 2006 (nepublicat încă în Jurnalul Oficial).[2] JO L 47, 19.2.2000, p. 28.[3] JO L 183, 6.7.2001, p. 42.[4] JO L 248, 16.9.2002, p. 1.--------------------------------------------------


title: Decizia Consiliului din 14 octombrie 2002 privind declasificarea anumitor părți din manualul SIRENE adoptat de către Comitetul executiv instituit prin Convenția de punere în aplicare a Acordului Schengen din 14 iunie 1985

text:
Anunţ juridic important

|

32003D0019

Official Journal L 008 , 14/01/2003 P. 0034 - 0034 Ediţie specială în limba cehă Chapter 19 Volume 06 P. 86  - 86 Ediţie specială în limba estonă Chapter 19 Volume 06 P. 86  - 86 Ediţie specială în limba maghiară Chapter 19 Volume 06 P. 86  - 86 Ediţie specială în limba lituaniană Chapter 19 Volume 06 P. 86  - 86 Ediţie specială în limba letonă Chapter 19 Volume 06 P. 86  - 86 Ediţie specială în limba malteză Chapter 19 Volume 06 P. 86  - 86 Ediţie specială în limba polonă Chapter 19 Volume 06 P. 86  - 86 Ediţie specială în limba slovacă Chapter 19 Volume 06 P. 86  - 86 Ediţie specială în limba slovenă Chapter 19 Volume 06 P. 86  - 86

		20021014Decizia Consiliuluidin 14 octombrie 2002privind declasificarea anumitor părți din manualul SIRENE adoptat de către Comitetul executiv instituit prin Convenția de punere în aplicare a Acordului Schengen din 14 iunie 1985(2003/19/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 207,întrucât:(1) Prin deciziile din 14 decembrie 1993 [SCH/Com-ex (93) 22 rev] și 23 iunie 1998 [SCH/Com-ex (98) 17], Comitetul executiv instituit prin Convenția de punere în aplicare a Acordului Schengen din 14 iunie 1985, care a fost înlocuit de către Consiliu în conformitate cu articolul 2 din Protocolul Schengen, clasifică drept "secret" manualul SIRENE, a cărui versiune finală a fost adoptată prin Decizia Comitetului executiv mai sus menționat din 28 aprilie 1999 [SCH/Com-ex (99) 5].(2) Manualul SIRENE și deciziile Comitetului executiv privind clasificarea acestuia fac parte din acquis-ul Schengen, astfel cum a fost definit de către Consiliu prin Decizia 1999/435/CE din 20 mai 1999.(3) Anumite părți din manualul SIRENE ar trebui declasificate.(4) Anumite părți din manualul SIRENE ar trebui declasificate la nivelul "Restreint UE".(5) Este cazul ca din deciziile Comitetului executiv [SCH/Com-ex (93) 22 rev] și [SCH/Com-ex (98) 17] să se abroge prevederile referitoare la clasificarea manualului SIRENE, astfel încât deciziile viitoare privind clasificarea acestuia să poată fi luate în conformitate cu normele obișnuite privind clasificarea documentelor, astfel cum au fost definite în Decizia 2001/264/CE a Consiliului din 19 martie 2001 de adoptare a normelor de securitate ale Consiliului [1],DECIDE:Articolul 1Manualul SIRENE se declasifică, cu excepția secțiunii 2.3 și a anexelor 1, 2, 3, 4, 5 și 6.Articolul 2Secțiunea 2.3 din manualul SIRENE, precum și anexele 1, 2, 3, 4, 5 și 6 se clasifică "Restreint UE".Articolul 3Părțile declasificate din manualul SIRENE se publică în Jurnalul Oficial al Comunităților Europene.Articolul 4(1) Se abrogă prevederile referitoare la manualul SIRENE din deciziile Comitetului executiv Schengen din 14 decembrie 1993 [SCH/Com-ex (93) 22 rev] și 23 iunie 1998 [SCH/Com-ex (98) 17].(2) Deciziile viitoare privind clasificarea manualului SIRENE se vor lua în conformitate cu dispozițiile Deciziei 2001/264/CE.Articolul 5Prezenta decizie produce efecte la data publicării în Jurnalul Oficial al Comunităților Europene.Adoptată la Luxemburg, 14 octombrie 2002.Pentru ConsiliuPreședinteleL. Espersen[1] JO L 101, 11.4.2001, p. 1.--------------------------------------------------


title: Decizia Consiliului din 8 martie 2004 de autorizare a statelor membre care sunt părți contractante la Convenția de la Paris din 29 iulie 1960 privind răspunderea civilă în domeniul energiei nucleare să ratifice, în interesul Comunității Europene, protocolul de modificare a acestei convenții sau să adere la acesta

text:
Anunţ juridic important

|

32004D0294

Jurnalul Oficial L 097 , 08/03/2004 p. 0053 - 0054 ediţie specială în limba cehă capitol 11 volum 51 p. 66  - 67 ediţie specială în limba estonă capitol 11 volum 51 p. 66  - 67 ediţie specială în limba maghiară capitol 11 volum 51 p. 66  - 67 ediţie specială în limba lituaniană capitol 11 volum 51 p. 66  - 67 LV.ES capitol 11 volum 51 p. 66  - 67 MT.ES capitol 11 volum 51 p. 66  - 67 PL.ES capitol 11 volum 51 p. 66  - 67 SK.ES capitol 11 volum 51 p. 66  - 67 ediţie specială în limba slovenă capitol 11 volum 51 p. 66  - 67

		20040308Decizia Consiliuluidin 8 martie 2004de autorizare a statelor membre care sunt părți contractante la Convenția de la Paris din 29 iulie 1960 privind răspunderea civilă în domeniul energiei nucleare să ratifice, în interesul Comunității Europene, protocolul de modificare a acestei convenții sau să adere la acesta(2004/294/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 61 litera (c) și articolul 67, coroborate cu articolul 300 alineatul (2) primul paragraf și articolul 300 alineatul (3) al doilea paragraf,având în vedere propunerea Comisiei,având în vedere avizul conform al Parlamentului European [1],întrucât:(1) Protocolul de modificare a Convenției din 29 iulie 1960 privind răspunderea civilă în domeniul energiei nucleare, modificat de protocolul adițional din 28 ianuarie 1964 și de protocolul din 16 noiembrie 1982 (denumită în continuare convenția de la Paris) a fost negociat în scopul îmbunătățirii despăgubirilor pentru victimele daunelor provocate de accidente nucleare. Acest protocol prevede sporirea sumelor de răspundere civilă și extinderea regimului răspunderii civile nucleare la daunele aduse mediului.(2) În conformitate cu directivele de negociere ale Consiliului din 13 septembrie 2002, Comisia a negociat, în numele Comunității, protocolul de modificare a convenției de la Paris în domeniile care intră în competența Comunității Europene. Cu toate acestea, directivele de negociere ale Consiliului nu prevăd negocierea unei clauze care să permită aderarea Comunității la protocol.(3) Protocolul a fost adoptat, în cele din urmă, de părțile contractante la convenția de la Paris. Textul protocolului este conform cu directivele de negociere ale Consiliului.(4) Comunitatea are competență exclusivă cu privire la modificarea articolului 13 din convenția de la Paris, în măsura în care o asemenea modificare afectează normele stabilite de Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială [2]. Statele membre își păstrează competența în chestiunile reglementate de protocol, care nu afectează dreptul comunitar. Având în vedere obiectul și scopul protocolului de modificare, acceptarea dispozițiilor protocolului care intră în competența comunitară nu poate fi separată de dispozițiile aflate în competența statelor membre.(5) Protocolul de modificare a convenției de la Paris prezintă o importanța specială, având în vedere interesele Comunității și pe cele ale statelor sale membre, deoarece îmbunătățește despăgubirile pentru daune provocate de accidente nucleare.(6) Protocolul a fost semnat de statele membre care sunt părți contractante la convenția de la Paris, în numele Comunității Europene, la 12 februarie 2004, sub rezerva eventualei sale încheieri la o dată ulterioară, în conformitate cu Decizia 2003/882/CE a Consiliului [3].(7) Convenția de la Paris și protocolul de modificare a acesteia nu sunt deschise participării organizațiilor regionale. În consecință, Comunitatea nu poate semna sau ratifica Protocolul și nici să adere la acesta. În aceste condiții, este justificat, în mod cu totul excepțional, ca statele membre să ratifice sau să adere la protocol, în interesul Comunității.(8) Cu toate acestea, trei state membre, și anume Austria, Irlanda și Luxemburg, nu sunt părți la convenția de la Paris. Având în vedere că protocolul modifică convenția de la Paris, că Regulamentul (CE) nr. 44/2001 autorizează statele membre, angajate prin dispozițiile acestei convenții, să continue aplicarea regulilor de competență prevăzute de aceasta și că protocolul nu modifică substanțial regulile de competență ale convenției, este justificat în mod obiectiv ca prezenta decizie să se adreseze doar acelor state membre care sunt părți la convenția de la Paris. În consecință, Austria, Irlanda și Luxemburg vor continua să se întemeieze pe dispozițiile comunitare prevăzute de Regulamentul (CE) nr. 44/2001 și să le aplice în domeniul reglementat de convenția de la Paris și de protocolul de modificare a acestei convenții.(9) Statele membre care sunt părți contractante la convenția de la Paris ar trebui, în consecință, să ratifice protocolul de modificare a convenției de la Paris sau să adere la acesta, în interesul Comunității Europene, sub rezerva respectării condițiilor stabilite de prezenta decizie. Această ratificare sau aderare nu aduce atingere poziției Austriei, Irlandei și Luxemburgului.(10) În consecință, dispozițiile protocolului, în ceea ce privește Comunitatea Europeană, vor fi aplicate doar statelor membre care sunt în prezent părți contractante la convenția de la Paris și fără a aduce atingere poziției Austriei, Irlandei și Luxemburgului.(11) Regatului Unit și Irlandei sunt obligate prin dispozițiile Regulamentului (CE) nr. 44/2001 al Consiliului și, în consecință, participă la adoptarea prezentei decizii.(12) În conformitate cu articolele 1 și 2 din protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, care, prin urmare, nu este obligatorie pentru aceasta și nu i se aplică,DECIDE:Articolul 1(1) Fără a aduce atingere competențelor Comunității, statele membre care sunt în prezent părți contractante la convenția de la Paris ratifică protocolul de modificare a convenției de la Paris sau aderă la acesta, în interesul Comunității Europene. Această ratificare sau aderare nu aduce atingere poziției Austriei, Irlandei și Luxemburgului.(2) Textul protocolului de modificare a convenției de la Paris se atașează la prezenta decizie.(3) În sensul prezentei decizii, termenul "stat membru" desemnează toate statele membre, cu excepția Austriei, Danemarcei, Irlandei și Luxemburgului.Articolul 2(1) Statele membre, care sunt părți contractante la convenția de la Paris, adoptă măsurile necesare în vederea depunerii simultane a instrumentelor lor de ratificare a protocolului sau de aderare la acesta, într-un termen rezonabil, la Secretarul General al Organizației pentru Cooperare și Dezvoltare Economică, dacă este posibil, înainte de 31 decembrie 2006.(2) Statele membre, care sunt părți contractante la convenția de la Paris, schimbă informații cu Comisia, în cadrul Consiliului, înainte de 1 iulie 2006, cu privire la data la care se anticipează încheierea procedurilor parlamentare necesare ratificării sau aderării. Data și modalitățile depunerii simultane se stabilesc în funcție de aceasta.Articolul 3Atunci când ratifică sau aderă la protocolul de modificare a convenției de la Paris, statele membre îl informează pe Secretarul General al Organizației pentru Cooperare și Dezvoltare Economică, în scris, că ratificarea sau aderarea a avut loc în conformitate cu prezenta decizie.Articolul 4Prezenta decizie se adresează statelor membre în conformitate cu Tratatul de instituire a Comunității Europene.Adoptată la Bruxelles, 8 martie 2004.Pentru ConsiliuPreședinteleD. Ahern[1] Avizul conform din 26 februarie 2004 (nepublicat încă în Jurnalul Oficial).[2] JO L 12, 16.1.2001, p. 1.[3] JO L 338, 23.12.2003, p. 32.--------------------------------------------------


title: Decizia (PESC) 2015/1917 a Comitetului politic și de securitate din 20 octombrie 2015 privind acceptarea contribuției Elveției pentru misiunea PSAC a Uniunii Europene în Mali (EUCAP Sahel Mali) (EUCAP Sahel Mali/4/2015)

text:
               24.10.2015

               RO

               Jurnalul Oficial al Uniunii Europene

               L 280/30

         DECIZIA (PESC) 2015/1917 A COMITETULUI POLITIC ȘI DE SECURITATE
   din 20 octombrie 2015
   privind acceptarea contribuției Elveției pentru misiunea PSAC a Uniunii Europene în Mali (EUCAP Sahel Mali) (EUCAP Sahel Mali/4/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (1),
   întrucât:

               (1)

               În conformitate cu articolul 10 alineatul (3) din Decizia 2014/219/PESC, Consiliul autorizează Comitetul politic și de securitate (COPS) să adopte deciziile relevante privind acceptarea contribuțiilor propuse de statele terțe pentru EUCAP Sahel Mali.

               (2)

               În urma recomandării comandantului operațiilor civile, COPS ar trebui să accepte contribuția propusă de Elveția pentru EUCAP Sahel Mali și să considere contribuția ca fiind semnificativă.

               (3)

               Prin urmare, Elveția ar trebui să fie scutită de contribuții financiare la bugetul operațional al EUCAP Sahel Mali,

         ADOPTĂ PREZENTA DECIZIE:
   Articolul 1
   Contribuțiile statelor terțe
   (1)   Contribuția Elveției la EUCAP Sahel Mali este acceptată și este considerată semnificativă.
   (2)   Elveția este scutită de contribuții financiare la bugetul operațional al EUCAP Sahel Mali.
   Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 20 octombrie 2015.

            Pentru Comitetul politic și de securitate

            Președintele

         W. STEVENS

      (1)  JO L 113, 16.4.2014, p. 21.


title: Decizia Biroului Parlamentului European din 12 decembrie 2016 de modificare a normelor de aplicare a Statutului deputaților în Parlamentul European

text:
               24.12.2016

               RO

               Jurnalul Oficial al Uniunii Europene

               C 484/19

         DECIZIA BIROULUI PARLAMENTULUI EUROPEAN
   din 12 decembrie 2016
   de modificare a normelor de aplicare a Statutului deputaților în Parlamentul European
   (2016/C 484/06)
   BIROUL PARLAMENTULUI EUROPEAN,
   având în vedere Tratatul privind funcționarea Uniunii Europene, în special articolul 223 alineatul (2),
   având în vedere Statutul deputaților în Parlamentul European (1),
   având în vedere articolele 10 și 25 din Regulamentul de procedură al Parlamentului European,
   întrucât:

               (1)

               În conformitate cu articolul 69 alineatul (1) din Normele de aplicare a Statutului deputaților în Parlamentul European (2) („normele de aplicare”), Biroul poate indexa în fiecare an sumele aferente cheltuielilor de deplasare rambursabile, indemnizației de ședere și indemnizației pentru cheltuieli generale, cu cel mult nivelul ratei anuale a inflației din Uniunea Europeană corespunzătoare lunii octombrie a anului precedent și publicată de Eurostat.

               (2)

               Rata inflației pentru perioada cuprinsă între 1 noiembrie 2015 și 31 octombrie 2016, comunicată de Eurostat la 17 noiembrie 2016, este de 0,5 %. Noile sume care rezultă în urma ajustării necesare pentru a lua în considerare rata inflației ar trebui să se aplice începând cu 1 ianuarie 2017, iar Normele de aplicare ar trebui modificate în consecință.

               (3)

               În conformitate cu articolul 69 alineatul (2) din normele de aplicare, cuantumul maxim al cheltuielilor de asistență parlamentară acoperit pentru colaboratorii personali, menționat la articolul 33 alineatul (4) din normele de aplicare, se indexează anual, dacă este cazul, pe baza datelor stabilite în conformitate cu articolul 65 din Statutul funcționarilor Uniunii Europene, instituit prin Regulamentul (CEE, Euratom, CECO) nr. 259/68 al Consiliului (3).

               (4)

               Comisia Europeană a fixat, în acest cadru, la 3,3 % rata de adaptare pentru anul 2016. Prin urmare, suma maximă acoperită pentru asistența parlamentară ar trebui majorată la 24 164 EUR, cu efect de la 1 iulie 2016,

         ADOPTĂ PREZENTA DECIZIE:
   Articolul 1
   Normele de aplicare se modifică după cum urmează:

               1.

               la articolul 15, litera (c) se înlocuiește cu următorul text:

                           „(c)

                           în caz de deplasare cu autoturismul: 0,51 EUR/km, plus eventualele costuri de traversare cu feribotul sau aferente altor modalități de transport necesare, cu un plafon de rambursare de 1 000 km pentru călătoria dus sau întors.”;

               2.

               la articolul 20 alineatul (1), litera (a) se înlocuiește cu următorul text:

                           „(a)

                           pentru partea de călătorie cuprinsă între 0 și 50 km: 22,73 EUR;”;

               3.

               articolul 22 se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Valoarea maximă a rambursărilor anuale pentru cheltuielile de deplasare efectuate în cazurile prevăzute la articolul 10 alineatul (1) litera (b) este de 4 286 EUR.”;

                           (b)

                           alineatul (3) primul paragraf se înlocuiește cu următorul text:
                           „Cuantumul maxim al rambursărilor anuale pentru cheltuielile reale de deplasare realizate cu ocazia deplasărilor efectuate de președinții de comisie sau de subcomisie în vederea participării la conferințe sau manifestări cu tematică de interes european ce se înscriu în sfera de competență a comisiei sau a subcomisiei respective și care au o dimensiune parlamentară este de 4 286 EUR. Participarea la acestea necesită o autorizație prealabilă din partea Președintelui Parlamentului, după verificarea disponibilității fondurilor, în limita valorii maxime menționate mai sus.”;

               4.

               la articolul 24, alineatul (2) se înlocuiește cu următorul text:
               „(2)   Dacă activitatea oficială se desfășoară pe teritoriul Uniunii, deputații primesc o indemnizație forfetară de 307 EUR.”;

               5.

               la articolul 26, alineatul (2) se înlocuiește cu următorul text:
               „(2)   Cuantumul indemnizației lunare în temeiul articolului 25 este de 4 342 EUR.”;

               6.

               la articolul 33, alineatul (4) se înlocuiește cu următorul text:
               „(4)   Cuantumul maxim decontabil al costurilor lunare legate de colaboratorii personali menționați la articolul 34 este de 24 164 EUR.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Prezenta decizie se aplică de la 1 ianuarie 2017, cu excepția articolului 1 alineatul (6), care se aplică de la 1 iulie 2016.

      (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).

      (2)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).

      (3)  JO L 56, 4.3.1968, p. 1.


title: Decizia Consiliului din 14 martie 2005 privind încheierea Acordului bilateral între Comunitatea Europeană și Republica Serbia privind comerțul cu produse textile

text:
Anunţ juridic important

|

32005D0272

Jurnalul Oficial L 090 , 08/04/2005 p. 0035 - 0035 Jurnalul Oficial L 159 , 13/06/2006 p. 0327 - 0327

		20050314Decizia Consiliuluidin 14 martie 2005privind încheierea Acordului bilateral între Comunitatea Europeană și Republica Serbia privind comerțul cu produse textile(2005/272/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) Comisia a negociat, în numele Comunității, un acord bilateral cu Republica Serbia privind comerțul cu produse textile.(2) Acordul trebuie aprobat în numele Comunității,DECIDE:Articolul 1Acordul între Comunitatea Europeană și Republica Serbia privind comerțul cu produse textile se aprobă în numele Comunității.Textul acordului se atașează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul în numele Comunității, cu efectul de a o angaja pe aceasta din urmă.Adoptată la Bruxelles, 14 martie 2005.Pentru ConsiliuPreședinteleF. Boden--------------------------------------------------


title: 2009/804/CE: Decizia Consiliului din 9 octombrie 2009 privind abrogarea acordurilor dintre Comunitatea Europeană a Cărbunelui și Oțelului și Confederația Elvețiană

text:
               4.11.2009

               RO

               Jurnalul Oficial al Uniunii Europene

               L 288/18

      DECIZIA CONSILIULUI

   din 9 octombrie 2009
   privind abrogarea acordurilor dintre Comunitatea Europeană a Cărbunelui și Oțelului și Confederația Elvețiană
   (2009/804/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133, coroborat cu prima teză de la articolul 300 alineatul (3),
   având în vedere propunerea Comisiei,
   întrucât:

               (1)

               În temeiul articolului 97 din Tratatul de instituire a Comunității Europene a Cărbunelui și Oțelului (CECO), tratatul respectiv a expirat la 23 iulie 2002.

               (2)

               În temeiul Deciziei 2002/595/CE a reprezentanților guvernelor statelor membre reuniți în Consiliu (1), drepturile și obligațiile care decurg din acordurile internaționale încheiate de CECO cu țări terțe au fost transmise Comunității Europene. Prin Decizia 2002/596/CE a Consiliului (2), Comunitatea a preluat drepturile și obligațiile care decurg din aceste acorduri.

               (3)

               De la expirarea Tratatului CECO, menținerea unui regim special pentru produsele din cărbune și oțel nu mai este justificată.

               (4)

               Abrogarea acordurilor dintre CECO și Confederația Elvețiană face parte din măsurile destinate îmbunătățirii legislației,

         DECIDE:
   Articolul 1
   Următoarele acorduri dintre Comunitatea Europeană a Cărbunelui și Oțelului și Confederația Elvețiană sunt abrogate prin consens reciproc:

               1.

               Acordul de consultare din 7 mai 1956 dintre Înalta Autoritate a Comunității Europene a Cărbunelui și Oțelului și Confederația Elvețiană (3);

               2.

               Acordul din 22 iulie 1972 dintre statele membre ale Comunității Europene a Cărbunelui și Oțelului și Confederația Elvețiană (4);

               3.

               Acordul suplimentar din 22 iulie 1972 privind valabilitatea, pentru Principatul Liechtenstein, a acordului dintre statele membre ale Comunității Europene a Cărbunelui și Oțelului și Confederația Elvețiană (5),

         precum și toate acordurile și protocoalele complementare și suplimentare relevante.
   Articolul 2
   Comisia este autorizată să răspundă notei verbale a Misiunii elvețiene pe lângă Comunitățile Europene din 10 noiembrie 2004 prin nota verbală care figurează în anexa la prezenta decizie.

      Adoptată la Bruxelles, 9 octombrie 2009.

            Pentru Consiliu

            Președintele

         Å. TORSTENSSON

      (1)  Decizia 2002/595/CE a reprezentanților guvernelor statelor membre reuniți în Consiliu din 19 iulie 2002 privind consecințele expirării Tratatului privind Comunitatea Europeană a Cărbunelui și Oțelului (CECO) asupra acordurilor internaționale încheiate de CECO (JO L 194, 23.7.2002, p. 35).

      (2)  Decizia 2002/596/CE a Consiliului din 19 iulie 2002 privind consecințele expirării Tratatului privind Comunitatea Europeană a Cărbunelui și Oțelului (CECO) privind acordurile internaționale încheiate de CECO (JO L 194, 23.7.2002, p. 36).

      (3)  JO 7, 21.2.1957, p. 85.

      (4)  JO L 350, 19.12.1973, p. 13.

      (5)  JO L 350, 19.12.1973, p. 29.

      ANEXĂ

         NOTĂ VERBALĂ

      Comisia Comunităților Europene prezintă complimentele sale Misiunii elvețiene pe lângă Comunitățile Europene și are onoarea să confirme primirea notei acesteia din 10 noiembrie 2004 privind abrogarea mai multor acorduri încheiate între Confederația Elvețiană și Comunitatea Europeană a Cărbunelui și Oțelului, care are următorul conținut:
      „Misiunea Elvețiană pe lângă Comunitățile Europene prezintă complimentele sale Comisiei Comunităților Europene și, făcând referire la Acordul de consultare din 7 mai 1956 dintre Confederația Elvețiană și Înalta Autoritate a Comunității Europene a Cărbunelui și Oțelului, precum și la Acordul din 22 iulie 1972 dintre Confederația Elvețiană și statele membre ale Comunității Europene a Cărbunelui și Oțelului și la toate acordurile complementare relevante, are onoarea de a aduce la cunoștința Comisiei următoarele:
      La data de 19 iulie 2002, Consiliul Uniunii Europene a decis să transfere Comunității Europene drepturile și obligațiile care decurg din acordurile internaționale încheiate de către Comunitatea Europeană a Cărbunelui și Oțelului (CECO). Întrucât CECO a încetat să existe la 23 iulie 2002, dispozițiile acordurilor încheiate între aceasta din urmă și Confederația Elvețiană și-au pierdut orice aplicare practică. Misiunea are onoarea de a propune Comisiei abrogarea prin consens reciproc, în conformitate cu articolul 54 litera (b) din Convenția de la Viena privind dreptul tratatelor, a următoarelor acorduri:

                  —

                  Acordul de consultare din 7 mai 1956 dintre Confederația Elvețiană și Înalta Autoritate a Comunității Europene a Cărbunelui și Oțelului

                  —

                  Acordul din 22 iulie 1972 dintre Confederația Elvețiană și statele membre ale Comunității Europene a Cărbunelui și Oțelului

                  —

                  Protocolul suplimentar din 17 iulie 1980 la Acordul dintre Confederația Elvețiană și statele membre ale Comunității Europene a Cărbunelui și Oțelului, în urma aderării Republicii Elene la Comunitate

                  —

                  Acordul suplimentar din 22 iulie 1972 privind valabilitatea, pentru Principatul Liechtenstein, a acordului dintre Confederația Elvețiană și statele membre ale Comunității Europene a Cărbunelui și Oțelului (cu actul final și declarația legate de acesta)

                  —

                  Protocolul complementar din 17 iulie 1980 la Acordul suplimentar privind valabilitatea, pentru Principatul Liechtenstein, a Acordului dintre Confederația Elvețiană și statele membre ale Comunității Europene a Cărbunelui și Oțelului, în urma aderării Republicii Elene la Comunitate

                  —

                  Protocolul suplimentar la Acordul dintre Confederația Elvețiană și statele membre ale Comunității Europene a Cărbunelui și Oțelului, în urma punerii în aplicare a Sistemului armonizat de denumire și codificare a mărfurilor

                  —

                  Protocolul complementar la Acordul suplimentar privind valabilitatea, pentru Principatul Liechtenstein, a Acordului dintre statele membre ale Comunității Europene a Cărbunelui și Oțelului și Confederația Elvețiană, în urma punerii în aplicare a Sistemului armonizat de denumire și codificare a mărfurilor

                  —

                  Protocolul suplimentar la Acordul dintre Confederația Elvețiană și statele membre ale Comunității Europene a Cărbunelui și Oțelului, în urma aderării Regatului Spaniei și a Republicii Portugheze la Comunitate

                  —

                  Al doilea Protocol suplimentar la Acordul dintre Confederația Elvețiană și statele membre ale Comunității Europene a Cărbunelui și Oțelului, în urma aderării Regatului Spaniei și a Republicii Portugheze la Comunitate

                  —

                  Protocolul complementar la Acordul suplimentar privind valabilitatea, pentru Principatul Liechtenstein, a Acordului dintre Confederația Elvețiană și statele membre ale Comunității Europene a Cărbunelui și Oțelului, în urma aderării Regatului Spaniei și a Republicii Portugheze la Comunitate,

            precum și a tuturor acordurilor complementare și suplimentare relevante.
      În cazul în care Comisia este de acord cu prezenta propunere, Misiunea are onoarea de a propune ca prezenta notă și răspunsul Comisiei să constituie un acord privind abrogarea acordurilor menționate anterior, care va intra în vigoare în ziua următoare datei de notificare a răspunsului părții comunitare.”
      Comisia are onoarea de a comunica Misiunii faptul că, în temeiul deciziei Consiliului din 9 octombrie 2009, ea susține, în numele Comunității Europene, propunerea de abrogare a acordurilor menționate anterior.
      Prin urmare, propunerea Misiunii și prezenta notă constituie un acord privind abrogarea acordurilor menționate anterior, care va intra în vigoare în ziua următoare datei de notificare a acestui răspuns.
      Principatul Liechtenstein va fi informat cu privire la abrogarea acestor acorduri.
      Comisia profită de această ocazie pentru a asigura din nou Misiunea de înalta sa considerație.
      Bruxelles,


title: Decizia Comisiei din 15 noiembrie 2016 de stabilire a poziției care urmează să fie adoptată în numele Comunității Europene a Energiei Atomice în cadrul Consiliului de stabilizare și de asociere instituit prin Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo, pe de altă parte, cu privire la Decizia Consiliului de stabilizare și de asociere de adoptare a regulamentului său de procedură

text:
                  3.12.2016

                  RO

                  Jurnalul Oficial al Uniunii Europene

                  C 453/7

            DECIZIA COMISIEI
      din 15 noiembrie 2016
      de stabilire a poziției care urmează să fie adoptată în numele Comunității Europene a Energiei Atomice în cadrul Consiliului de stabilizare și de asociere instituit prin Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo, pe de altă parte, cu privire la Decizia Consiliului de stabilizare și de asociere de adoptare a regulamentului său de procedură
      (2016/C 453/10)
      COMISIA EUROPEANĂ,
      având în vedere Tratatul de instituire a Comunității Europene a Energiei Atomice, în special articolul 101 alineatul (3),
      întrucât:

                  (1)

                  În conformitate cu articolul 126 din Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (*1), pe de altă parte (denumit în continuare „acordul”), se instituie un Consiliu de stabilizare și de asociere.

                  (2)

                  Articolul 127 alineatul (2) din acord prevede că Consiliul de stabilizare și de asociere își stabilește propriul regulament de procedură.

                  (3)

                  Articolul 129 alineatul (1) din acord prevede că Consiliul de stabilizare și de asociere este asistat de Comitetul de stabilizare și de asociere („comitetul”).

                  (4)

                  Articolul 129 alineatul (2) din acord prevede că, în regulamentul său de procedură, Consiliul de stabilizare și de asociere stabilește atribuțiile comitetului și poate delega comitetului oricare dintre atribuțiile sale.

                  (5)

                  Articolul 131 din acord prevede că Consiliul de stabilizare și de asociere poate decide instituirea altor comitete sau organisme speciale care îl pot asista în exercitarea atribuțiilor sale. Articolul respectiv prevede, de asemenea, că, în cadrul regulamentului său de procedură, Consiliul de stabilizare și de asociere stabilește componența și îndatoririle acestor comitete și organisme și modul lor de funcționare,

            DECIDE:
      Articol unic
      Poziția care urmează să fie adoptată în numele Comunității Europene a Energiei Atomice, în cadrul Consiliului de stabilizare și asociere instituit prin articolul 126 din acord, cu privire la Decizia Consiliului de stabilizare și de asociere de adoptare a regulamentului său de procedură se bazează pe proiectul de decizie a Consiliului de stabilizare și de asociere anexat la Decizia (UE) 2016/1232 a Consiliului din 18 iulie 2016 de stabilire a poziției care urmează să fie adoptată în numele Uniunii Europene în cadrul Consiliului de stabilizare și asociere instituit prin Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo, pe de altă parte, cu privire la Decizia Consiliului de stabilizare și de asociere de adoptare a regulamentului său de procedură (1).
      Pot fi acceptate modificări minore ale acestei decizii fără a mai fi necesară o altă decizie a Comisiei.

         Adoptată la Bruxelles, 15 noiembrie 2016.

               Pentru Comisie

            Johannes HAHN

               Membru al Comisiei

         (*1)  Această denumire nu aduce atingere pozițiilor privind statutul și este conformă cu RCSONU 1244/1999 și cu Avizul CIJ privind Declarația de independență a Kosovo.

         (1)  JO L 202, 28.7.2016, p. 27.


title: Decizia (UE) 2017/1720 a Parlamentului European din 27 aprilie 2017 privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/319

         DECIZIA (UE) 2017/1720 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2015, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0050/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (4), în special articolul 21,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0146/2017),

               1.

               acordă directorului Agenției pentru Drepturi Fundamentale a Uniunii Europene descărcarea de gestiune pentru execuția bugetului agenției aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 203.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 53, 22.2.2007, p. 1.

      (5)  JO L 328, 7.12.2013, p. 42.


title: 2012/545/UE: Decizia Parlamentului European din 10 mai 2012 privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea II – Consiliul

text:
               17.10.2012

               RO

               Jurnalul Oficial al Uniunii Europene

               L 286/22

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea II – Consiliul
   (2012/545/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2010 (1),

               —

               având în vedere conturile anuale ale Uniunii Europene pentru exercițiul financiar 2010 [COM(2011) 473 - C7-0258/2011] (2),

               —

               având în vedere Raportul anual al Consiliului către autoritatea care acordă descărcarea de gestiune privind auditurile interne desfășurate în anul 2010,

               —

               având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Decizia nr. 31/2008 a Secretarului General al Consiliului/Înaltului Reprezentant pentru politica externă și de securitate comună privind rambursarea cheltuielilor de deplasare ale delegaților membrilor Consiliului (6),

               —

               având în vedere Acordul interinstituțional dintre Parlamentul European, Consiliu și Comisie din 17 mai 2006 privind disciplina bugetară și buna gestiune financiară (7),

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0095/2012),

               1.

               amână luarea deciziei prin care acordă Secretarului General al Consiliului descărcarea de gestiune pentru execuția bugetului Consiliului aferent exercițiului financiar 2010;

               2.

               își prezintă observațiile și rezervele în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 64, 12.3.2010.

      (2)  JO C 332, 14.11.2011, p. 1.

      (3)  JO C 326, 10.11.2011, p. 1.

      (4)  JO C 332, 14.11.2011, p. 134.

      (5)  JO L 248, 16.9.2002, p. 1.

      (6)  Decizie conexă Regulamentului de procedură al Consiliului din 22 iulie 2002 (JO L 230, 28.8.2002, p. 7).

      (7)  JO C 139, 14.6.2006, p. 1.
    ---documentbreak---

               17.10.2012

               RO

               Jurnalul Oficial al Uniunii Europene

               L 286/23

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea II – Consiliul
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2010 (1),

               —

               având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0258/2011] (2),

               —

               având în vedere Raportul anual al Consiliului către autoritatea care acordă descărcarea de gestiune privind auditurile interne desfășurate în anul 2010,

               —

               având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Decizia nr. 31/2008 a Secretarului General al Consiliului/Înaltului Reprezentant pentru politica externă și de securitate comună privind rambursarea cheltuielilor de deplasare ale delegaților membrilor Consiliului (6),

               —

               având în vedere Acordul interinstituțional dintre Parlamentul European, Consiliu și Comisie din 17 mai 2006 privind disciplina bugetară și buna gestiune financiară (7),

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0095/2012),

               1.

               amână luarea deciziei prin care acordă Secretarului General al Consiliului descărcarea de gestiune pentru execuția bugetului Consiliului aferent exercițiului financiar 2010, în conformitate cu posibilitatea de a utiliza cele două termene-limită din calendarul procedurii de descărcare de gestiune pentru a examina, în acest caz, posibilitatea de a ajunge la un acord cu președinția în exercițiu;

               2.

               ia act de faptul că, în raportul său anual pentru 2010, pe baza activităților sale de audit, Curtea de Conturi a estimat că, per ansamblu, plățile pentru cheltuielile administrative ale instituțiilor și ale organelor și pentru „alte cheltuieli” ale acestora, aferente exercițiului încheiat la 31 decembrie 2010, nu au fost afectate de un nivel semnificativ de eroare; subliniază că rata de eroare cea mai probabilă este evaluată, în general, în sectorul „cheltuieli administrative”, la 0,4 % (punctele 7.9 și 7.10);

               3.

               confirmă primirea unei serii de documente destinate procedurii de descărcare de gestiune 2010 (situațiile financiare finale pentru 2010, inclusiv conturile, raportul de activitate financiară și rezumatul auditurilor interne din 2010); încă așteaptă toate documentele necesare pentru descărcarea de gestiune (inclusiv auditul intern pe 2010 complet);

               4.

               speră ca Parlamentul să primească raportul anual de activitate complet; insistă ca raportul anual de activitate să conțină și un tabel exhaustiv al tuturor resurselor umane de care dispune Consiliul, prezentate în funcție de categorie, grad, sex, participarea la cursurile de formare profesională și cetățenie;

               5.

               subliniază faptul că, în raportul său anual pentru 2010, Curtea de Conturi a criticat finanțarea proiectului imobiliar „Résidence Palace” din cauza plăților în avans (punctul 7.19); observă că, potrivit constatării Curții de Conturi, în perioada 2008-2010, cuantumul total al plăților în avans efectuate de Consiliu a fost de 235 000 000 EUR; constată că sumele plătite proveneau din linii bugetare subutilizate; atrage atenția că „subutilizat” este termenul corect din punct de vedere politic pentru „suprabugetat”; subliniază faptul că, în 2010, Consiliul a majorat linia bugetară „Achiziția de bunuri imobile” cu 40 000 000 EUR;

               6.

               ia act de explicațiile Consiliului privind faptul că creditele au fost puse la dispoziție prin transferuri bugetare autorizate de autoritatea bugetară, în conformitate cu procedurile prevăzute la articolele 22 și 24 din Regulamentul financiar;

               7.

               este de acord cu opinia Curții de Conturi potrivit căreia o astfel de procedură aduce atingere principiului exactității bugetare, în pofida economiilor realizate în ceea ce privește plata chiriei;

               8.

               ia act de răspunsul Consiliului potrivit căruia liniile bugetare pentru interpretare și cheltuielile de deplasare ale delegațiilor ar trebui să reflecte într-o mai mare măsură consumul real și solicită o planificare bugetară mai bună pentru a evita repetarea practicilor curente în viitor;

               9.

               reamintește Curții de Conturi sugestia Parlamentului de a efectua o evaluare aprofundată a sistemelor de supraveghere și control din cadrul Consiliului, similară cu evaluările pe care le-a efectuat la Curtea de Justiție, la Ombudsmanul European și la Autoritatea Europeană pentru Protecția Datelor în cursul pregătirii Raportului anual al Curții de Conturi pentru exercițiul financiar 2010;

               10.

               regretă dificultățile întâmpinate în cadrul procedurilor de descărcare de gestiune pentru exercițiile financiare 2007, 2008 și 2009, cauzate de reticența Consiliului de a se implica într-un dialog deschis și formal cu Comisia pentru control bugetar și de a răspunde la întrebările acesteia; reamintește că Parlamentul a refuzat să acorde Secretarului General al Consiliului descărcarea de gestiune pentru execuția bugetului Consiliului aferent exercițiului financiar 2009, din motivele prezentate în rezoluțiile sale din 10 mai 2011 (8) și din 25 octombrie 2011 (9);

               11.

               își reafirmă poziția potrivit căreia contribuabilii europeni sunt îndreptățiți să se aștepte ca întregul buget al Uniunii, inclusiv fondurile gestionate autonom de instituții și agenții în parte, să facă obiectul unui control public complet;

               12.

               deplânge opinia Consiliului potrivit căreia, contrar situației din alte instituții ale Uniunii, acesta nu este responsabil pentru utilizarea fondurilor puse la dispoziția sa;

               13.

               constată că eroarea din cadrul argumentației Consiliului potrivit căreia acordarea descărcării de gestiune Comisiei ar trebui interpretată ca fiind o acordare a descărcării de gestiune pentru întregul buget al Uniunii, inclusiv părțile utilizate de Consiliu, este demonstrată prin aderarea sa inconsecventă la poziția potrivit căreia Comisia nu ar trebui să aibă puterea de a controla și monitoriza bugetul Consiliului; consideră că singura soluție logică la acest conflict este ca Consiliul să invite Comisia să preia controlul finanțelor sale sau să participe pe deplin la procedura standard de descărcare de gestiune, care trebuie să urmeze în mod necesar, mutatis mutandis, procedurile complete urmate în cazul tuturor celorlalte instituții ale Uniunii Europene;

               14.

               reamintește că Parlamentul așteaptă încă răspunsul Consiliului privind solicitarea de documente și acțiunile prevăzute în cele două rezoluții mai sus menționate; solicită Secretarului General al Consiliului să ofere comisiei competente în fond pentru procedura de descărcare de gestiune din cadrul Parlamentului răspunsuri scrise detaliate la următoarele întrebări:

                           (a)

                           În legătură cu dezbaterile anterioare privind descărcarea de gestiune a Consiliului avute în cadrul comisiei competente a Parlamentului, se impune constatarea că Consiliul nu a participat cu regularitate la aceste reuniuni; cu toate acestea, participarea Consiliului este considerată foarte importantă pentru a răspunde la întrebările membrilor comisiei referitoare la descărcarea de gestiune a acestei instituții. Este Consiliul de acord să participe la dezbaterile viitoare privind descărcarea sa de gestiune desfășurate de comisia competentă în fond pentru procedura de descărcare de gestiune din cadrul Parlamentului?

                           (b)

                           De ce schimbă Consiliul în fiecare exercițiu prezentarea/formatul auditului intern? De ce este auditul intern atât de scurt, generic și neclar în fiecare exercițiu? Pentru procedura de descărcare de gestiune pentru exercițiul 2010 și după aceea, ar putea Consiliul să prezinte auditul intern într-o altă limbă/în alte limbi decât franceza?

                           (c)

                           A fost realizat un audit extern? În caz afirmativ, poate comisia competentă în fond pentru procedura de descărcare de gestiune să îl consulte? Dacă nu există un audit extern, de ce a ales Consiliul să nu solicite unul?

                           (d)

                           Până acum, activitatea Consiliului a implicat o cofinanțare cu Comisia, fenomen care s-a intensificat după intrarea în vigoare a Tratatului de la Lisabona. Ce sisteme de audit și de control au fost introduse pentru a asigura o transparență deplină? Dat fiind că Tratatul de la Lisabona a intensificat cofinanțarea cu Comisia, ce înțelege Consiliul prin „a răspunde solicitărilor pertinente”?

                           (e)

                           În Raportul său anual pentru 2009, Curtea de Conturi a constatat că, în două dintre cele șase proceduri de achiziții publice supuse auditului, Consiliul nu a respectat normele Regulamentului financiar referitoare la publicarea rezultatelor procedurii. A efectuat Consiliul controale pe mai multe eșantioane de proceduri similare de achiziții publice? A fost optimizată procedura internă pentru a evita astfel de cazuri în viitor?

                           (f)

                           Reprezentanții Speciali ai Uniunii Europene (RSUE): care este structura personalului RSUE din cadrul Consiliului pentru 2009 (întregul personal, schema de personal și altele) în ceea ce privește numărul de posturi și gradul? În ce mod și când vor fi repartizate posturile aferente personalului RSUE între Consiliu și Serviciul European de Acțiune Externă (SEAE)? Care a fost bugetul pentru deplasări alocat fiecărui RSUE în parte? Câți membri ai personalului RSUE au fost transferați la 1 ianuarie 2011 la SEAE? Câți membri ai personalului vor rămâne la Consiliu și de ce?

                           (g)

                           Consiliul scoate în evidență la punctul 2.2 al raportului de activitate financiară (11327/2010, FIN 278) chestiuni bugetare referitoare la efectele Tratatului de la Lisabona. A rezolvat Consiliul problemele legate de cheltuielile domnului Solana? Ce parte din cheltuieli aparține bugetului Consiliului și ce parte bugetului Comisiei?

                           (h)

                           La cât se ridică cheltuielile operaționale, administrative, cu personalul, cu imobilele etc. avute în vedere de Consiliu pentru 2009 pentru a crea funcția de Înalt Reprezentant/Vicepreședinte al Comisiei (ÎR/VP)?

                           (i)

                           ÎR/VP a intrat în funcție la 1 decembrie 2009. Cum au fost repartizate costurile între Consiliu și Comisie (în ceea ce privește personalul, deplasările etc.)? Cum a pregătit Consiliul bugetul 2010 pentru ÎR/VP? Ce linii bugetare și ce sume au fost rezervate pentru activitatea sa?

                           (j)

                           Cum va influența spațiul de birouri eliberat în procesul de transfer al personalului către SEAE proiectele imobiliare ale Consiliului? S-au adoptat măsuri privind utilizarea în viitor a acestor spații de birouri? Care este costul preconizat al mutării? Când au fost publicate procedurile de ofertare pentru mutare, dacă au existat asemenea proceduri?

                           (k)

                           La cât se ridică cheltuielile administrative și operaționale aferente sarcinilor legate de politica externă și de securitate comună/politica de securitate și apărare comună (PESC/PSAC), care au fost finanțate cel puțin parțial din bugetul Uniunii în 2009? Care a fost cuantumul total al cheltuielilor cu PESC în 2009? Ar putea Consiliul identifica cel puțin principalele misiuni și costul acestora în 2009?

                           (l)

                           La cât se ridică costul reuniunilor grupurilor de lucru ale Consiliului pentru PESC/PSAC de la Bruxelles și din alte locuri și unde au avut loc aceste reuniuni?

                           (m)

                           La cât se ridică cheltuielile administrative legate de desfășurarea operațiunilor militare aferente PESA/PESC? Ce proporție din cuantumul total al cheltuielilor cu operațiunile militare a fost suportată din bugetul Uniunii?

                           (n)

                           La cât se ridică cheltuielile administrative suportate pentru funcționarea mecanismului „ATHENA”? De câte posturi a fost nevoie pentru acest mecanism? Vor fi unele dintre aceste posturi transferate SEAE? Cui îi vor fi subordonați titularii posturilor?

                           (o)

                           Rata de ocupare a posturilor din schema de personal a Consiliului este scăzută (91 % în 2009, 90 % în 2008). În consecință, are această rată constant scăzută repercusiuni asupra modului de funcționare al Secretariatului General al Consiliului (SGC)? Poate SGC să își îndeplinească toate funcțiile cu actuala rată de ocupare? Sunt ratele mai scăzute de ocupare specifice unor anumite servicii? Care sunt motivele acestei discrepanțe persistente?

                           (p)

                           Care este numărul total de posturi atribuite sarcinii de „coordonare a politicilor” și sprijin administrativ (astfel cum este definită în rapoartele anuale de evaluare a personalului întocmite de Comisie)? Care este procentajul acestor posturi în raport cu numărul total de posturi?

                           (q)

                           Pentru a realiza obiectivele administrative în 2009, Consiliul a adăugat munca la distanță la procedurile sale de lucru. Cum dovedește Consiliul eficiența acestei proceduri de lucru? În plus, solicită Consiliului să prezinte rapoarte cu privire la măsurile suplimentare adoptate în această privință, în special cele adoptate pentru a îmbunătăți calitatea gestiunii financiare, precum și cu privire la impactul acestora.

                           (r)

                           Consiliul și-a majorat numărul de posturi cu 15 (8 AD și 7 AST) pentru a acoperi necesitățile de personal ale unității irlandeze de traduceri. Care este numărul de persoane care lucrează în celelalte unități lingvistice (personal per limbă)? Există deja personal angajat pentru și din țările candidate? Dacă răspunsul este afirmativ, câte posturi sunt vizate (defalcat pe țară și pe limbă)?

                           (s)

                           „Grupul de reflecție” a fost creat la 14 decembrie 2007, iar membrii grupului au fost numiți la 15 și 16 octombrie 2008. Care au fost motivele pentru care finanțarea necesară nu a putut fi avută în vedere și inclusă în bugetul 2009? Este un transfer în bugetul 2009 din rezerva pentru cheltuieli neprevăzute către o poziție bugetară care finanțează o structură concepută în 2007 complet neutru din punct de vedere bugetar? Consiliul a alocat 1 060 000 EUR „Grupului de reflecție”. Câte posturi pot fi repartizate acestui grup?

                           (t)

                           Cheltuielile aferente deplasărilor delegațiilor par a fi încă problematice (a se vedea nota Consiliului din 15 iunie 2010 SGS10 8254, al doilea punct semialdin, p. 4). De ce aceste cheltuieli apar în atâtea linii bugetare diferite?

                           (u)

                           De ce se consideră în continuare necesar să se adauge în cadrul auditului intern „cheltuielile de deplasare ale delegaților și cheltuielile de interpretare” după criticile aspre exprimate în ultimele două rezoluții ale Parlamentului referitoare la descărcarea de gestiune a Consiliului?

                           (v)

                           Consiliul a recurs din nou la fondurile necheltuite pentru serviciile de interpretare pentru a majora fondurile destinate cheltuielilor de deplasare ale delegațiilor. Ca urmare, angajamentele efective pentru 2009 aferente cheltuielilor de deplasare s-au ridicat la mult mai puțin decât bugetul inițial și la mai puțin de jumătate din suma disponibilă după transfer (36 100 000 EUR inițial și 48 100 000 EUR disponibile după transfer față de 22 700 000 EUR angajate). Care au fost motivele pentru acest transfer de 12 000 000 EUR (a se vedea raportul de activitate financiară – 11327/2010, FIN 278 – punctul 3.3.2 – al șaselea punct semialdin)? De ce transferul de la interpretare către cheltuielile de deplasare ale delegaților este estimat de Consiliu la 12 000 000 EUR la pagina 12 și la 10 558 362 EUR la pagina 13? Cum a fost cheltuit restul sumei transferate de la interpretare (suma totală transferată de la interpretare este 17 798 362 EUR)? În plus, se solicită Consiliului să furnizeze explicații cu privire la cuantumul ridicat al ordinelor de recuperare emise înainte de 2009 și reportate pentru 2009 (12 300 000 EUR), precum și cu privire la recuperările realizate din declarațiile referitoare la 2007 (6 300 000 EUR).

                           (w)

                           În 2009, la fel ca în 2008, Consiliul a realocat o parte considerabilă din bugetul său politicii imobiliare, depășind dublul alocării inițiale pentru achiziționarea imobilului Résidence Palace (au fost realocate 17 800 000 EUR în plus față de cele 15 000 000 EUR alocate în bugetul 2009). Care sunt motivele acestei realocări? Poate SGC să prezinte cifre concrete privind economiile realizate în urma acestei acțiuni? Care au fost costurile preconizate inițial ale imobilului Résidence Palace? Consideră Consiliul că aceste costuri preconizate inițial vor fi respectate sau costurile ar putea să fie mai mari decât s-a estimat? Care sunt măsurile preconizate pentru a finanța imobilul?

                           (x)

                           Execuția bugetului Consiliului – credite reportate: ar putea Consiliul să prezinte suma estimată și obiectul facturilor neprimite până în iunie 2010 pentru exercițiul 2009 și, prin urmare, valoarea creditelor reportate?

                           (y)

                           Creditele reportate pentru 2010 din veniturile alocate acumulate în 2009 s-au ridicat la 31 800 000 EUR, reprezentând circa 70 % din veniturile alocate pentru 2009. Care sunt motivele acestei proporții ridicate a reportărilor? Ce se va întâmpla/s-a întâmplat cu aceste venituri în 2010?

                           (z)

                           Ce înseamnă „provizionul tehnic în valoare de 25 000 000 EUR pentru lansarea Consiliului European 2010”? (a se vedea raportul de activitate financiară – 11327/2010, FIN 278 – punctul 3.1, al patrulea punct semialdin).

                           (aa)

                           Care este nivelul de confidențialitate al bugetului Consiliului specificat de diferitele linii bugetare?

                           (ab)

                           Poate Consiliul evidenția măsurile specifice adoptate pentru a îmbunătăți calitatea gestiunii financiare a Consiliului, în special în ceea ce privește aspectele indicate la punctul 5 din Rezoluția Parlamentului din 25 noiembrie 2009 (10) care însoțește decizia sa privind descărcarea de gestiune a Consiliului pentru exercițiul financiar 2007?

                           (ac)

                           Solicită Secretarului General al Consiliului să furnizeze comisiei competente în fond pentru procedura de descărcare de gestiune din cadrul Parlamentului următoarele documente:

                                       —

                                       lista completă a transferurilor bugetare privind bugetul 2009 al Consiliului;

                                       —

                                       o declarație scrisă referitoare la cheltuielile de misiune ale Consiliului realizate de Reprezentanții Speciali ai Uniunii Europene;

                                       —

                                       declarația statelor membre pentru 2007 (a se vedea raportul de activitate financiară – 11327/2010, FIN 278 – punctul 3.2.2, liniuța II); precum și

                                       —

                                       raportul „Grupului de reflecție” pentru a înțelege de ce un astfel de raport costă 1 060 000 EUR (a se vedea raportul de activitate financiară – 11327/2010, FIN 278 – punctul 2);

               15.

               ia act de răspunsul Comisiei din 25 noiembrie 2011 la scrisoarea președintelui Comisiei pentru control bugetar, răspuns în care Comisia declară că este de dorit ca Parlamentul să continue să acorde, să amâne sau să refuze descărcarea de gestiune celorlalte instituții, așa cum a fost cazul până în prezent;

               16.

               reamintește că, la 31 ianuarie 2012, președintele Comisiei pentru control bugetar a trimis o scrisoare președinției în exercițiu a Consiliului, subliniind dorința sa de a stabili dialogul politic și comunicând întrebări suplimentare ale comisiei parlamentare privind descărcarea de gestiune a Consiliului; speră, prin urmare, că, înainte de dezbaterea în plen, Consiliul va transmite comisiei competente pentru procedura de descărcare de gestiune un răspuns la chestionarul anexat la scrisoarea președintelui;

               17.

               regretă totuși faptul că Consiliul a refuzat să participe la reuniunile oficiale ale Comisiei pentru control bugetar în legătură cu descărcarea sa de gestiune;

               18.

               subliniază dreptul Parlamentului de a acorda descărcarea de gestiune, la recomandarea Consiliului, în conformitate cu procedura prevăzută de Tratatul privind funcționarea Uniunii Europene, care ar trebui interpretată ținând seama de contextul și de scopul său, și anume de a supune controlului și supravegherii parlamentare execuția întregului buget al Uniunii Europene, fără excepție, și de a acorda descărcarea de gestiune separat nu numai pentru secțiunea bugetului executată de Comisie, ci și pentru secțiunile bugetului executate de celelalte instituții, așa cum sunt menționate la articolul 1 din Regulamentul financiar;

               19.

               subliniază că Consiliul ar trebui să facă dovadă de transparență și să fie pe deplin responsabil în fața cetățenilor europeni pentru fondurile care îi sunt încredințate ca instituție a Uniunii; insistă că acest lucru înseamnă ca Consiliul să participe pe deplin și cu bună-credință la procedura anuală de descărcare de gestiune:

                           —

                           răspunzând detaliat la chestionarul anual pregătit de comisia parlamentară competentă;

                           —

                           participând la orice audiere publică organizată de comisia respectivă, la cererea acesteia din urmă;

                           —

                           trimițând reprezentanți la toate reuniunile relevante ale comisiei competente în cadrul cărora se discută pe tema descărcării de gestiune;

               20.

               consideră că cooperarea interinstituțională dintre Parlament și Consiliu este extrem de importantă în supravegherea execuției bugetului Uniunii; în acest sens, solicită Consiliului să ofere răspunsuri la chestionarul pendinte trimis de Parlament;

               21.

               solicită Consiliului să dezbată descărcarea anuală de gestiune pentru execuția bugetului general al Uniunii într-o parte publică a reuniunii Consiliului.

      (1)  JO L 64, 12.3.2010.

      (2)  JO C 332, 14.11.2011, p. 1.

      (3)  JO C 326, 10.11.2011, p. 1.

      (4)  JO C 332, 14.11.2011, p. 134.

      (5)  JO L 248, 16.9.2002, p. 1.

      (6)  Decizie conexă Regulamentului de procedură al Consiliului din 22 iulie 2002 (JO L 230, 28.8.2002, p. 7).

      (7)  JO C 139, 14.6.2006, p. 1.

      (8)  JO L 250, 27.9.2011, p. 25.

      (9)  JO L 313, 26.11.2011, p. 13.

      (10)  JO L 19, 23.1.2010, p. 9.


title: Decizia Consiliului din 22 noiembrie 2010 privind numirea membrilor și a membrilor supleanți în cadrul Consiliului de conducere al Agenției Europene pentru Sănătate și Securitate în Muncă

text:
               27.11.2010

               RO

               Jurnalul Oficial al Uniunii Europene

               C 322/3

         DECIZIA CONSILIULUI
   din 22 noiembrie 2010
   privind numirea membrilor și a membrilor supleanți în cadrul Consiliului de conducere al Agenției Europene pentru Sănătate și Securitate în Muncă
   2010/C 322/02
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2062/94 al Consiliului din 18 iulie 1994 privind înființarea Agenției Europene pentru Sănătate și Securitate în Muncă (1), în special articolul 8,
   având în vedere listele de candidați prezentate Consiliului de către guvernele statelor membre și de către organizațiile sindicale și patronale,
   având în vedere listele membrilor și ale membrilor supleanți în cadrul Comitetului consultativ pentru securitate și sănătate la locul de muncă,
   întrucât:

               (1)

               Prin decizia sa din 8 noiembrie 2007 (2), Consiliul a numit membrii și membrii supleanți din cadrul Consiliului de administrație al Agenției Europene pentru Sănătate și Securitate în Muncă pentru perioada cuprinsă între 8 noiembrie 2007 și 7 noiembrie 2010.

               (2)

               Membrii și membrii supleanți din cadrul Consiliului de conducere ar trebui numiți pentru o perioadă de trei ani,

         ADOPTĂ PREZENTA DECIZIE:
   Articolul 1
   Următoarele persoane sunt numite în calitate de membri și de membri supleanți în cadrul Consiliului de conducere al Agenției Europene pentru Sănătate și Securitate în Muncă pentru perioada cuprinsă între 8 noiembrie 2010 și 7 noiembrie 2013:
   I.   REPREZENTANȚII GUVERNELOR

               Țara

               Membri

               Supleanți

               Belgia

               Dl Willy IMBRECHTS

               Dl Christian DENEVE

               Bulgaria

               Dl Atanas KOLCHAKOV

               Dna Darina KONOVA

               Republica Cehă

               Dna Daniela KUBÍČKOVÁ

               Dna Anežka SIXTOVÁ

               Danemarca

               Dna Charlotte SKJOLDAGER

               Dna Annemarie KNUDSEN

               Germania

               Dl Ulrich RIESE

               Dl Kai SCHÄFER

               Estonia

               Dl Tiit KAADU

               Dna Pille STRAUSS-RAATS

               Irlanda

               Dl Daniel KELLY

               Dna Mary DORGAN

               Grecia

               Dna Elissavet GALANOPOULOU

               Dl Antonios CHRISTODOULOU

               Spania

               Dna Concepción PASCUAL LIZANA

               Dl Mario GRAU RIOS

               Franța

               Dna Mireille JARRY

               Dl Laurent GRANGERET

               Italia

               Cipru

               Dl Leandros NICOLAIDES

               Dl Anastasios YIANNAKI

               Letonia

               Dl Renārs LŪSIS

               Dna Jolanta GEDUŠA

               Lituania

               Dna Aldona SABAITIENĖ

               Dna Vilija KONDROTIENĖ

               Luxemburg

               Ungaria

               Malta

               Țările de Jos

               Dl M. P. FLIER

               Dl M. G. DEN HELD

               Austria

               Dna Gertrud BREINDL

               Dna Eva-Elisabeth SZYMANSKI

               Polonia

               Dna Danuta KORADECKA

               Dl Daniel Andrzej PODGÓRSKI

               Portugalia

               Dl Luís Filipe NASCIMENTO LOPES

               Dl José Manuel dos SANTOS

               România

               Dl Marian TĂNASE

               Dna Anca Mihaela PRICOP

               Slovenia

               Dna Tatjana PETRIČEK

               Dl Jože HAUKO

               Slovacia

               Dna Laurencia JANČUROVÁ

               Dna Elena PALIKOVÁ

               Finlanda

               Dl Leo SUOMAA

               Dl Erkki YRJÄNHEIKKI

               Suedia

               Dl Mikael SJÖBERG

               Dl Stefan HULT

               Regatul Unit

               Dl Clive FLEMING

               Dl Stuart BRISTOW

   II.   REPREZENTANȚII ORGANIZAȚIILOR SINDICALE

               Țara

               Membri

               Supleanți

               Belgia

               Dl François PHILIPS

               Dl Herman FONCK

               Bulgaria

               Dl Aleksander ZAGOROV

               Dl Ivan KOKALOV

               Republica Cehă

               Dl Jaroslav ZAVADIL

               Dl Miroslav KOSINA

               Danemarca

               Dl Jan KAHR FREDERIKSEN

               Dna Lone JACOBSEN

               Germania

               Estonia

               Dl Argo SOON

               Dl Ülo KRISTJUHAN

               Irlanda

               Dl Sylvester CRONIN

               Dna Esther LYNCH

               Grecia

               Dl Ioannis ADAMAKIS

               Dl Ioannis VASSILOPOULOS

               Spania

               Dna Marisa RUFINO

               Dl Pedro J. LINARES

               Franța

               Dl Gilles SEITZ

               Dl Henri FOREST

               Italia

               Dl Sebastiano CALLERI

               Dna Gabriella GALLI

               Cipru

               Dna Maria THEOCHARIDOU

               Dl Nicos ANDREOU

               Letonia

               Dl Ziedonis ANTAPSONS

               Dl Mārtiņš PUŽULS

               Lituania

               Dl Vitalius JARMONTOVIČIUS

               Dl Gediminas MOZŪRA

               Luxemburg

               Ungaria

               Dl Károly GYÖRGY

               Dna Erika KOLLER

               Malta

               Țările de Jos

               Dl H. VAN STEENBERGEN

               Dna Sonja BALJEU

               Austria

               Polonia

               Dl Mariusz ŁUSZCZYK

               Dna Iwona PAWLACZYK

               Portugalia

               România

               Slovenia

               Dna Lučka BÖHM

               Dna Andreja MRAK

               Slovacia

               Dl Bohuslav BENDÍK

               Dl Alexander ŤAŽÍK

               Finlanda

               Dna Raili PERIMÄKI

               Dl Erkki AUVINEN

               Suedia

               Dna Christina JÄRNSTEDT

               Dl Börje SJÖHOLM

               Regatul Unit

               Dl Hugh ROBERTSON

               Dna Liz SNAPE

   III.   REPREZENTANȚII ORGANIZAȚIILOR PATRONALE

               Țara

               Membri

               Supleanți

               Belgia

               Dl Kris De MEESTER VBO-FEB

               Dl André PELEGRIN

               Bulgaria

               Dl Georgi STOEV

               Republica Cehă

               Dl Karel PETRŽELKA

               Dl Martin RÖHRICH

               Danemarca

               Dl Thomas PHILBERT NIELSEN

               Germania

               Dl Eckhard METZE

               Dl Herbert BENDER

               Estonia

               Dl Marek SEPP

               Dna Veronika KAIDIS

               Irlanda

               Dna Theresa DOYLE

               Dl Kevin ENRIGHT

               Grecia

               Dl Pavlos KYRIAKONGGONAS

               Dna Natassa AVLONITOU

               Spania

               Dna Pilar IGLESIAS VALCARCE

               Dna Laura CASTRILLO NÚÑEZ

               Franța

               Dna Nathalie BUET

               Dl Patrick LÉVY

               Italia

               Dna Fabiola LEUZZI

               Cipru

               Dl Polyvios POLYVIOU

               Dna Lena PANAYIOTOU

               Letonia

               Dna Liene VANCĀNE

               Lituania

               Dl Vaidotas LEVICKIS

               Dl Jonas GUZAVIČIUS

               Luxemburg

               Dl François ENGELS

               Dl Pierre BLAISE

               Ungaria

               Dl Géza BOMBERA

               Malta

               Dl Joe DELIA

               Dl John SCICLUNA

               Țările de Jos

               Dl W. M. J. M. VAN MIERLO

               Dl G. O. H. MEIJER

               Austria

               Dna Christa SCHWENG

               Dna Alexandra SCHÖNGRUNDNER

               Polonia

               Portugalia

               Dl Marcelino PENA E COSTA

               Dl Luís HENRIQUE

               România

               Dl Ovidiu NICOLESCU

               Dl Adrian IZVORANU

               Slovenia

               Dl Igor ANTAUER

               Dna Maja SKORUPAN

               Slovacia

               Dl Róbert MAJTNER

               Finlanda

               Dna Katja LEPPÄNEN

               Dl Rauno TOIVONEN

               Suedia

               Dna Bodil MELLBLOM

               Dna Cecilia ANDERSON

               Regatul Unit

               Dl Neil CARBERRY

               Dl Keith SEXTON

         Articolul 2
   Consiliul va numi membrii și membrii supleanți încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Bruxelles, 22 noiembrie 2010.

            Pentru Consiliu

            Președintele

         S. VANACKERE

      (1)  JO L 216, 20.8.1994, p. 1.

      (2)  JO C 271, 14.11.2007, p. 4.


title: 2008/372/CE: Decizia Consiliului din 12 februarie 2008 privind semnarea și aplicarea cu titlu provizoriu a unui protocol la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte, referitor la un acord-cadru între Comunitatea Europeană și Statul Israel privind principiile generale de participare a Statului Israel la programele comunitare

text:
               17.5.2008

               RO

               Jurnalul Oficial al Uniunii Europene

               L 129/39

         DECIZIA CONSILIULUI
   din 12 februarie 2008
   privind semnarea și aplicarea cu titlu provizoriu a unui protocol la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte, referitor la un acord-cadru între Comunitatea Europeană și Statul Israel privind principiile generale de participare a Statului Israel la programele comunitare
   (2008/372/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf prima și a doua teză,
   având în vedere propunerea Comisiei,
   întrucât:

               (1)

               La 18 iunie 2007, Consiliul a autorizat Comisia să negocieze un protocol la Acordul euro-mediteraneean de asociere cu Israelul referitor la un acord-cadru privind principiile generale de participare a Statului Israel la programele comunitare.

               (2)

               Aceste negocieri au fost finalizate în mod satisfăcător pentru Comisie.

               (3)

               Textul protocolului negociat cu Statul Israel prevede, la articolul 10, aplicarea cu titlu provizoriu a protocolului înainte de intrarea acestuia în vigoare.

               (4)

               Sub rezerva încheierii sale eventuale la o dată ulterioară, protocolul ar trebui semnat în numele Comunității și al statelor sale membre și aplicat cu titlu provizoriu,

         DECIDE:
   Articolul 1
   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să semneze, în numele Comunității Europene și al statelor sale membre, protocolul la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte, referitor la un acord-cadru între Comunitatea Europeană și Statul Israel privind principiile generale de participare a Statului Israel la programele comunitare.
   Articolul 2
   Prezentul protocol se aplică, cu titlu provizoriu, de la data semnării sale, sub rezerva încheierii sale la o dată ulterioară.

      Adoptată la Bruxelles, 12 februarie 2008.

            Pentru Consiliu

            Președintele

         A. BAJUK

    ---documentbreak---

               17.5.2008

               RO

               Jurnalul Oficial al Uniunii Europene

               L 129/40

         PROTOCOL
   la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte, referitor la un acord-cadru între Comunitatea Europeană și Statul Israel privind principiile generale de participare a Statului Israel la programele comunitare
   COMUNITATEA EUROPEANĂ, denumită în continuare „Comunitatea”,
   pe de o parte,
   și
   STATUL ISRAEL, denumit în continuare „Israel”,
   pe de altă parte,
   întrucât:

               (1)

               La 20 noiembrie 1995, Israel a încheiat un acord euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte (1).

               (2)

               Consiliul European de la Bruxelles din 17-18 iunie 2004 a primit în mod favorabil propunerile Comisiei referitoare la o politică europeană de vecinătate (PEV) și a aprobat concluziile Consiliului din 14 iunie 2004 pe această temă.

               (3)

               Prin urmare, în numeroase alte ocazii, Consiliul a adoptat concluzii în favoarea acestei politici.

               (4)

               La 5 martie 2007, Consiliul și-a exprimat sprijinul în privința abordării generale și globale, definite în Comunicarea Comisiei din 4 decembrie 2006, de a permite partenerilor PEV să participe la activitățile agențiilor comunitare și la programele comunitare în funcție de meritul lor și atunci când temeiurile juridice permit acest lucru.

               (5)

               Israelul și-a exprimat dorința de a participa la mai multe programe comunitare.

               (6)

               Modalitățile și condițiile specifice de participare a Israelului la fiecare program în parte, în special contribuția financiară și procedurile de raportare și de evaluare, ar trebui stabilite printr-un acord între Comisie, acționând în numele Comunității, și Israel,

         CONVIN:
   Articolul 1
   Israelului i se permite participarea la toate programele comunitare actuale și viitoare deschise participării Israelului în conformitate cu dispozițiile de adoptare a acestor programe.
   Articolul 2
   Israelul contribuie financiar la bugetul general al Uniunii Europene în funcție de programele specifice la care participă.
   Articolul 3
   Reprezentanților Israelului li se permite participarea, cu titlu de observatori și în ceea ce privește aspectele care privesc Israelul, în cadrul comitetelor de gestiune responsabile de monitorizarea programelor la care Israelul contribuie financiar.
   Articolul 4
   Proiectele și inițiativele prezentate de participanții din Israel sunt, în măsura posibilului, supuse acelorași condiții, norme și proceduri în ceea ce privește programele în cauză ca cele aplicate statelor membre.
   Articolul 5
   Modalitățile și condițiile specifice de participare a Israelului la fiecare program, în special contribuția financiară datorată și procedurile de raportare și de evaluare, se stabilesc printr-un acord între Comisie, acționând în numele Comunității, și autoritățile competente din Israel (memorandum de înțelegere).
   În cazul în care Israelul solicită o asistență externă din partea Comunității în scopul participării la un anumit program comunitar în baza Regulamentului (CE) nr. 1638/2006 al Parlamentului European și al Consiliului din 24 octombrie 2006 de stabilire a dispozițiilor generale privind instituirea unui instrument european de vecinătate și de parteneriat (2) sau în temeiul oricărui alt regulament similar care prevede o asistență externă din partea Comunității pentru Israel care ar putea fi adoptat ulterior, condițiile de utilizare a asistenței comunitare de către Israel se stabilesc printr-un acord de finanțare.
   Articolul 6
   Fiecare memorandum de înțelegere stipulează, în conformitate cu regulamentul financiar al Comunității, că auditul sau controlul financiar vor fi realizate de către sau sub autoritatea Comisiei, a OLAF și a Curții de Conturi.
   Este necesară prevederea unor dispoziții detaliate în materie de control financiar și audit, de măsuri și sancțiuni administrative și de recuperări care să permită acordarea unor competențe Comisiei Europene, OLAF și Curții de Conturi echivalente cu cele pe care le dețin în ceea ce privește beneficiarii sau contractanții stabiliți în Comunitate.
   Articolul 7
   Prezentul acord-cadru (denumit în continuare „acordul”) se aplică pe perioada în care este în vigoare Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte.
   Prezentul protocol se semnează și se aprobă de Comunitate și de Israel în conformitate cu procedurile respective ale acestora.
   Fiecare parte contractantă poate denunța prezentul protocol prin notificarea în scris a celeilalte părți contractante. Prezentul protocol încetează să mai fie aplicabil la șase luni de la data respectivei notificări.
   Articolul 8
   În termen de cel mult trei ani de la data intrării în vigoare a prezentului protocol și ulterior la fiecare trei ani, cele două părți contractante pot analiza punerea în aplicare a prezentului acord pe baza participării efective a Israelului la unul sau mai multe programe comunitare.
   Articolul 9
   Prezentul protocol se aplică, pe de o parte, teritoriilor cărora li se aplică Tratatul de instituire a Comunității Europene și în condițiile prevăzute de tratatul respectiv, și teritoriului Israelului, pe de altă parte.
   Articolul 10
   Prezentul protocol intră în vigoare în prima zi a lunii următoare datei la care părțile își notifică reciproc, pe cale diplomatică, îndeplinirea procedurilor necesare pentru intrarea sa în vigoare.
   Până la intrarea acestuia în vigoare, părțile convin ca, fără a aduce atingere îndeplinirii procedurilor lor interne, să aplice, cu titlu provizoriu, dispozițiile prezentului protocol începând de la data semnării acestuia, sub rezerva încheierii sale la o dată ulterioară.
   Articolul 11
   Prezentul protocol este întocmit în dublu exemplar în fiecare dintre limbile oficiale ale părților contractante.
   Toate versiunile lingvistice ale acestui text sunt în mod egal autentice.
   Articolul 12
   Prezentul protocol face parte integrantă din Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte.

      Съставено в Брюксел на петнадесетия ден от месец април две хиляди и осма година.
      Hecho en Bruselas, el quince de abril de dos mil ocho.
      V Bruselu dne patnáctého dubna dva tisíce osm.
      Udfærdiget i Bruxelles, den femtende april to tusind og otte.
      Geschehen zu Brüssel am fünfzehnten April zweitausendacht.
      Kahe tuhande kaheksanda aasta aprillikuu viieteistkümnendal päeval Brüsselis.
      Έγινε στις Βρυξέλλες, στις δέκα πέντε Απριλίου δύο χιλιάδες οκτώ.
      Done at Brussels on the fifteenth day of April in the year two thousand and eight, which corresponds to the tenth day of Av in the year five thousand seven hundred and sixty eight in the Hebrew calendar.
      Fait à Bruxelles, le quinze avril deux mille huit.
      Fatto a Bruxelles, addì quindici aprile duemilaotto.
      Briselē, divtūkstoš astotā gada piecpadsmitajā aprīlī.
      Priimta du tūkstančiai aštuntų metų balandžio penkioliktą dieną Briuselyje.
      Kelt Brüsszelben, a kétezer-nyolcadik év április havának tizenötödik napján.
      Magħmul fi Brussell, fil-ħmistax-il jum ta' April tas-sena elfejn u tmienja.
      Gedaan te Brussel, de vijftiende april tweeduizend acht.
      Sporządzono w Brukseli, dnia piętnastego kwietnia roku dwa tysiące ósmego.
      Feito em Bruxelas, em quinze de Abril de dois mil e oito.
      Adoptat la Bruxelles, cincisprezece aprilie două mii opt.
      V Bruseli dňa pätnásteho apríla dvetisícosem.
      V Bruslju, dne petnajstega aprila leta dva tisoč osem.
      Tehty Brysselissä viidentenätoista päivänä huhtikuuta vuonna kaksituhattakahdeksan.
      Som skedde i Bryssel den femtonde april tjugohundraåtta.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de staat Israël
         W imieniu państwa Izrael
         Pelo Estado de Israel
         Pentru Statul Israel
         Za Izraelský štát
         Za Državo Izrael
         Israelin valtion puolesta
         För Staten Israel

      (1)  JO L 147, 21.6.2000, p. 3.

      (2)  JO L 310, 9.11.2006, p. 1.